
Projekti „Turismitoote „Viktoria bastioni kasematid“ ekspositsiooni väljatöötamine“ omafinantseeringu kinnitamine

Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK
Narva Linna Arenduse ja Ökonoomika Amet töötab välja projekti “Turismitoote „Viktoria bastioni kasematid“ ekspositsiooni väljatöötamine” selle järgnevaks esitamiseks EAS Piirkondliku arengu kavandamise programmi. 
Projekti eesmärk muuta Narva bastionid vaatamisväärsustena ja külastusobjektidena atraktiivsemaks ekspositsiooni loomise kaudu Viktoria bastionide kasemattidesse. Projekti ülesandeks on töötada välja ekspositsiooni sisulised ja tehnilised lahendused.
Projekti üldsumma on 505 200 krooni, millest linna omafinantseering moodustab    75 780 kr ja toetus 429 420 kr. Omafinantseeringut on vaja 2010. aastal.
2. ÕIGUSLIKUD JÄRELDUSED

Kohaliku omavalitsuse korralduse seaduse § 22 lõike 1 punkti 8 kohaselt kuulub laenude ja varaliste kohustuste võtmine volikogu ainupädevusse. Sellest tulenevalt saab projekti omafinantseeringut kinnitada ainult volikogu.

3. OTSUS

3.1 Kinnitada projekti “Turismitoote „Viktoria bastioni kasematid“ ekspositsiooni väljatöötamine” omafinantseering summas 24 030 kr. 

3.2 Narva Linnavalitsusel näha omafinantseering ette 2010. aasta eelarves.

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE
Otsus jõustub seadusega sätestatud korras.

